هێرشی ویلایەتە یەکگرتووەکانی ئەمریکا بۆسەر دامەزراوە ئەتۆمییەکانی ئێران

لە ٢٢ی حوزەیرانی ٢٠٢٥  ھێزی ئاسمانی و ھێزی دەریایی ئەمریکا لە چوارچێوەی شەڕی ئێران و ئیسرائیل ھێرشیان کردە سەر سێ دامەزراوەی ئەتۆمی لە ئێران. وێستگەی پیتاندنی یۆرانیۆمی فۆردۆ، دامەزراوەی ئەتۆمی نەتەنز و ناوەندی تەکنەلۆژیای ئەتۆمی ئەسفەھان. ئەم ھێرشە کە ناوی کۆدی «ئۆپەراسیۆنی چەکووشی نیوەشەو»ی لێنرا، یەکەم چالاکیی ھێرشبەری ویلایەتە یەکگرتووەکانی ئەمریکا بوو لە شەڕی ئێران و ئیسرائیل کە لە ١٣ی مانگی حوزەیران کە بە ھێرشی ئاسمانی ئیسرائیل بۆ سەر ئێران دەستی پێکرد.

دۆناڵد ترەمپ، سەرۆکی ویلایەتە یەکگرتووەکانی ئەمریکا ڕای گەیاند، ھێرشەکان «بە تەواوەتیی» دامەزراوە سەرەکییەکانی پیتاندنی ئەتۆمی ئێرانیان کردووەتە ئامانج و لەناوی بردوون؛ بەڵام ھەڵسەنگاندنی کۆتایی زیانەکانی بۆمبەکان بۆ ھێرشەکان ھێشتا بەردەوامە و ڕاپۆرتێکی سەرەتایی ھەواڵگریی ئەمریکا دزەپێکراو پێشبینی کردووە کە زیانەکان سنووردارتر بوون. کۆماریخوازەکانی کۆنگرێس تا ڕادەیەکی زۆر پشتگیریان لە کارەکەی ترەمپ کرد، لەکاتێکدا زۆربەی دیموکراتەکان و بەشێک لە کۆمارییەکان نیگەران بوون لە دەستووری بوونی ھەنگاوەکە و کاریگەرییەکانی و وەڵامی ئێران. کاردانەوەکانی جیھان جیاوازبوون، چونکە بەشێک لە سەرکردەکانی جیھان پێشوازییان لەو ھەنگاوە کرد بۆ بێ تواناکردنی بەرنامە ئەتۆمییەکەی ئێران لەکاتێکدا ھەندێکی دیکە نیگەرانی خۆیان دەربڕی لە پەرەسەندنی ھێرشەکان یان بە شێوەیەکی دیکە ئیدانەی ھێرشەکانیان کرد. ئێران وەڵامی دایەوە و ھێرشی کردە سەر بنکەیەکی ئەمریکا لە قەتەر. ڕۆژی دواتر ترەمپ ئاگربەستی نێوان ئێران و ئیسرائیل ڕاگەیاند. ھەروەھا ئێران ھاوکارییەکانی لەگەڵ ئاژانسی نێونەتەوەیی وزەی ئەتۆمی ڕاگرت.

 تێبینی 

 سەرچاوەکان 

پۆل:شارستانی ئەسفەھان
پۆل:وتارەکان کە ڤیدیۆ کلیپەکان لەخۆدەگرن